
Работя като здравен работник в болница. Работното ми време е дневна, нощна смяна и почивам два дни.Бих искала да мога да го променя защото за мен е крайно изтощителен този начин на работа.Искам да работя:две дневни смени, два дни да почивам и след това две нощни смени ,два дни почивни. Как да постъпя за да мога да го променя.


 

Промяна на работно време
========================

 

В чл. 118, ал. 1 от Кодекса на труда (КТ) е установена принципна забрана за едностранно изменение на трудовото правоотношение. Същността на този принцип се състои в недопустимостта нито една от страните по правоотношението да изменя по своя воля – едностранно, без съгласието на другата страна, който и да е от елементите на съдържанието на правоотношението.


Предвид горното, е необходимо да подадете писмена молба до работодателя си за промяна на работното време и в случай че бъде уважена от него, ще подпишете допълнително споразумение към трудовия си договор, за промяна на работното време. 


Поздрави,  

адв. Николина Митова  

тел. 0898 303092




Благодаря за бързия отговор! Лек и успешен ден!


